ชเว เย-นา

ชเว เย-นา (เกิด 29 กันยายน ค.ศ. 1999) หรือรู้จักกันในชื่อ เยนา เป็นนักร้องและนักแสดงชาวเกาหลีใต้ เธอเป็นอดีตสมาชิกของเกิร์ลกรุปเกาหลีใต้–ญี่ปุ่นไอซ์วันเป็นเวลาสองปีครึ่ง หลังจากจบอันดับที่สี่ในรายการเซอร์ไววัล"พรอดิวซ์โฟร์ตีเอต"ของเอ็มเน็ต ปัจจุบันเธอเป็นศิลปินเดี่ยวและนักแสดงภายใต้เยฺว่หฺวาเอนเตอร์เทนเมนต์ เยนาเปิดตัวในฐานะศิลปินเดี่ยวเมื่อวันที่ 17 มกราคม ค.ศ. 2022 ด้วยอีพี "สไมลีย์"
ชีวิตช่วงต้น.
เยนาเกิดเมื่อวันที่ 29 กันยายน ค.ศ. 1999 ในโซล เธอเป็นน้องสาวของนักร้องและนักแสดงชเว ซ็อง-มิน เมื่อตอนเป็นเด็ก เธอได้รับการวินิจฉัยว่าเป็นมะเร็งต่อมน้ำเหลือง
อาชีพ.
ก่อนเปิดตัว.
เธอเป็นอดีตเด็กฝึกของโพลาริสเอนเตอร์เทนเมนต์ก่อนที่จะเข้าร่วมเยฺว่หฺวาเอนเตอร์เทนเมนต์ เยนาเป็นพิธีกรในรายการ "Cooking Class" ของเอสบีเอสในปี ค.ศ. 2017
2018–2021: "พรอดิวซ์โฟร์ตีเอต" ไอซ์วัน และกิจกรรมเดี่ยว.
ตั้งแต่วันที่ 15 มิถุนายนถึง 31 สิงหาคม ค.ศ. 2018 เยนาร่วมกับสมาชิกเอเวอร์โกลว์ คิม ชี-ฮยอนและหวัง อี้เหริน เป็นตัวแทนของเยฺว่หฺวาเอนเตอร์เทนเมนต์ในการเข้าแข่งขันรายการเรียลลิตีโชว์"พรอดิวซ์โฟร์ตีเอต" และในท้ายที่สุดเธอก็ได้ที่สี่และเปิดตัวกับไอซ์วัน โดยเปิดตัวด้วยอีพี"คัลเลอร์ไรซ์" เมื่อวันที่ 29 ตุลาคม ค.ศ. 2018 พร้อมกับซิงเกิล "ลาวีอ็องโรซ"
หลังจากเปิดตัวกับไอซ์วัน เยนาก็ได้เข้าร่วมเป็นนักแสดงของรายการวาไรตี"พริซันไลฟ์ออฟฟูลส์" ร่วมกับเจย์ บีวงก็อตเซเวน, ชัง โด-ย็อน, ช็อง ฮย็อง-ดน และอีกมากมาย 
วันที่ 21 ธันวาคม ค.ศ. 2020 เยนาได้รับการประกาศให้เป็นหนึ่งในสมาชิกของรายการวาไรตีลึกลับ "Girls High School Mystery Class" รายการนี้เป็นรายการวาไรตีเนื้อหาดั้งเดิมรายการแรกของ TVING
หลังจากที่ไอซ์วันหมดสัญญาในวันที่ 29 เมษายน ค.ศ. 2021 เยนาได้เข้าร่วมเป็นนักแสดงในรายการ "Idol Dictation Contest" เธอยังเข้าร่วมเป็นพิธีกรประจำสำหรับรายการ "Fireworks Handsome" ของ tvN Story และ "Game of Blood" ของเอ็มบีซี วันที่ 6 สิงหาคม ค.ศ. 2021 เยนาได้รับการยืนยันว่าเป็นพืธีกรเดี่ยวของเว็บวาไรตีโชว์ "Yena's Animal Detective" ของสตูดิโอวาฟเฟิล รายการทางเว็บเริ่มออกอากาศในวันที่ 24 สิงหาคม เยนาเปิดตัวการแสดงของเธอในปีต่อมาโดยแสดงเป็นโอนาริในฤดูกาลที่สองของซีรีส์ทางเว็บเรื่อง "The World of My 17"
2022–ปัจจุบัน: เปิดตัวศิลปินเดี่ยว.
วันที่ 1 มกราคม ค.ศ. 2022 เยนาได้ประกาศผ่านโซเชียลมีเดียของเธอว่าเธอจะเปิดตัวเป็นศิลปินเดี่ยวด้วยอีพี "สไมลีย์" ในวันที่ 17 มกราคม เธอเปิดตัวครั้งแรกในรายการ"เอ็มเคานต์ดาวน์"ของเอ็มเน็ตเมื่อวันที่ 20 มกราคม ด้วยการแสดงเพลง "Smiley" วันที่ 10 กุมภาพันธ์ เยนาได้รับรางวัลรายการเพลงเป็นครั้งแรกในรายการ"เอ็มเคานต์ดาวน์"ของเอ็มเน็ต
เยนาปล่อยอีพีที่สองของเธอในชื่อ "สมาร์ตโฟน" ในวันที่ 3 สิงหาคม 2022
ในเดือนมกราคม ค.ศ. 2023 เยนาได้ปล่อยโปสเตอร์ยืนยันการกลับมาของเธอด้วยซิงเกิลอัลบั้มชุดแรก "เลิฟวอร์" เมื่อวันที่ 16 มกราคม ในเดือนนั้นเธอยังได้ร่วมแสดงในรายการวาไรตี "HMLYCP" ของอีเอ็นเอ
เยนาปล่อยซิงเกิลอัลบั้มที่สองของเธอ "Hate XX" เมื่อวันที่ 27 มิถุนายน ค.ศ. 2023 เพลงไตเติล "Hate Rodrigo" ที่เยนาร่วมเขียนหมายถึงนักร้องป็อปชาวอเมริกันโอลิเวีย โรดริโก และเนื้อเพลงอธิบายแนวคิดของ "ความอิจฉาที่น่ารัก" ต่อโรดริโก ซึ่งเป็นเป้าหมายของความอิจฉาและชื่นชม มิวสิกวิดีโอ "Hate Rodrigo" ที่โพสต์เมื่อวันที่ 27 มิถุนายนยังมีภาพของโรดริโกที่โดดเด่นอีกด้วย สองวันหลังจากปล่อยมิวสิกวิดีโอ เยฺว่หฺวาเอนเตอร์เทนเมนต์ได้ตั้งค่าวิดีโอเป็นแบบส่วนตัวเพื่อจัดการกับ "การละเมิดสิทธิ์เครื่องหมายการค้า สิทธิ์ในรูปภาพ และลิขสิทธิ์" ที่อาจเกิดขึ้น มิวสิกวิดีโอได้รับการอัปโหลดใหม่ในภายหลังโดยมีการแก้ไขที่สำคัญ รวมถึงการลบ "หลายช็อตที่มีโปสเตอร์ของโรดริโกบนผนัง"
ในเดือนสิงหาคม ค.ศ. 2023 เยนาได้เปิดตัวในญี่ปุ่นด้วยซิงเกิล "Smiley - Japanese Ver.-" (ร่วมกับชานมีนะ) ซิงเกิลภาษาญี่ปุ่นชุดที่สองชื่อ "DNA" มีกำหนดวางจำหน่ายในวันที่ 7 กุมภาพันธ์ ค.ศ. 2024
ในเดือนธันวาคม ค.ศ. 2023 มีการประกาศว่าเยนาจะปล่อยอีพีที่สาม "Good Morning" ในวันที่ 15 มกราคม ค.ศ. 2024
ผลงานเพลง.
เครดิตการผลิต.
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น